Mahcehualtiliztli
Quemmach amihqueh in  motolinianimeh in ihiyotl yehica intech in Tlahtocayotl in Ilhuicatl. 

 Quemmach amihqueh in tlamatcaneminih, yehica yehhuantin quimocuiliah ipan tetlacahcahuiliztli in tlalticpactli. 

 Quemmach amihqueh in chocah, yehica yehhuantin yollalilozqueh. 

 Quemmach amihqueh in itech cateh apizmiquiztli ihuan amiquiztli in tlamelahuacachihualiztli, yehica yehhuantin ixhuitilozqueh. 

 Quemmach amihqueh in teicnoittanimeh, yehica yehhuantin cahciz teicnoittaliztli. 

 Quemmach amihqueh in chipahuaqueh in yollohtli, yehica yehhuantin quittazqueh in Teotzin. 

 Quemmach amihqueh in tequitih ipampa in tlamatcayeliztli, yehica yehhuantin notzalozqueh impilhuan in Teotzin. 

 Quemmach amihqueh in moyeltianimeh ipampa in tlamelahuacachihualiztli, yehica intech in Tlahtocayotl in Ilhuicatl. 

 Quemmach huel amehhuantin  in ihcuac amechtlahtolpinauhtizqueh, amechtohtocazqueh ihuan quihtozqueh ica iztlacatiliztli ixquich tlamantli in ahcuallotl anhuicpa nopampa; ca nel no yuh oquintohtocaqueh in achto huehcaittanimeh.

Tlahtolcaquiliztiloni